Suosittelemme ottamaan vakuutuksen omakotitalolle rakentamisen alkuvaiheessa. Rakenteilla olevan omakotitalon voit vakuuttaa Ifissä missä tahansa rakennusprojektin vaiheessa. Vakuutus kattaa talon perustukset ja rakennusmateriaaleille sattuneet vahingot jo siitä lähtien, kun niitä lähdetään kuljettamaan tontille.
Verkkokaupassamme voit ostaa vakuutuksen rakenteilla olevalle kodillesi valmiin rakennuksen tiedoilla. Valitse rakennusvuodeksi kuluva vuosi.
Irtaimiston vakuutuksen saat ostettua myöhemmin soittamalla asiakaspalveluumme tai jättämällä viestin Omilla sivuilla. Jos rakennat tai kunnostat kotiasi talkoovoimilla, muista talkoovakuutus.